128 Službeni list Europske unije 13/Sv. 43 32007R1238 L 280/10 SLUŽBENI LIST EUROPSKE UNIJE 24.10.2007. UREDBA KOMISIJE (EZ) br. 1238/2007 od 23. listopada 2007. o utvrđivanju pravila za kvalifikacije članova Odbora za žalbe Europske agencije za kemikalije KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 1907/2006 Europskog parlamenta i Vijeća od 18. prosinca 2006. o registraciji, evalua- ciji, autorizaciji i ograničavanju kemikalija (REACH) i osnivanju Europske agencije za kemikalije te o  izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769|EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ ('), a posebno njezin članak 76. stavak 1. točku (h) i njezin članak 89., budući da: (1) — Uredbom (EZ) br. 1907/2006 opunomoćuje se Europska agencija za kemikalije (Agenciju) da donosi pojedinačne odluke o registraciji kemijskih tvari, a uspostavlja se i Odbor za žalbe pred kojim su moguće žalbe u odnosu na takve pojedinačne odluke. (2) — Člankom 89. Uredbe (EZ) br. 1907/2006 Komisiju se ovlašćuje da donese detaljna pravila o kvalifikacijama koje su članovima Odbora potrebne. (3) — Odborom bi trebala predsjedavati osoba s priznatim isku- stvom u zakonodavstvu Zajednice. (4) — Mjere predviđene ovom Uredbom su u skladu s mišlje- njem Odbora osnovanog na temelju članka 133. Uredbe (EZ) br. 1907/2006, DONIJELA JE OVU UREDBU: Članak 1. Kvalifikacije članova Odbora za žalbe 1. — Odbor za žalbe sastoji se od tehnički i pravno kvalifici- ranih članova. Predsjedavajući je pravno kvalificiran. 2. — Tehnički kvalificirani članovi i njihove zamjene posjeduju sveučilišnu diplomu ili istovrijednu  kvalifikaciju i imaju značajno stručno iskustvo u procjeni rizika, procjeni izlaganja opasnim tvarima ili upravljanju rizikom obzirom na zdravlje ljudi ili opasnosti kemijskih tvari po okoliš ili u drugim odgo- varajućim područjima. 3. — Pravno kvalificirani članovi i njihove zamjene su pravnici i imaju priznato iskustvo u zakonodavstvu Zajednice. Članak 2. Stupanje na snagu Ova Uredba stupa na snagu na dan objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 23. listopada 2007. () SL L 396, 30.12.2006., str. 1., ispravljeno u SL L 136, 29.5.2007., str. 3. Za Komisiju Giinter VERHEUGEN Potpredsjednik